हठयोगप्रदीपिका आदि ग्रन्थों में उल्लिखित चक्रों व कुण्डलिनी के वर्णन को पढ़कर बहुत लोगों को इस विषय में कौतुहल हो जाता है. यह स्वाभाविक ही है. किन्तु समस्या तब होती है जब यह सब पढ़कर “निष्कर्ष व क्रियाएँ” तय कर ली जाती हैं क्योंकि साधना की किसी भी धारा के ग्रन्थ में सब कुछ नहीं लिखा जाता. बहुत कुछ श्रुति परम्परा से चला आ रहा होता है. उन श्रुतियों से अनभिज्ञ व्यक्ति केवल ग्रन्थ को पढ़कर रहस्य को ठीक-ठीक नहीं जान सकता और उस विषय में क्रियाशील होते ही अवश्य ही अपनी अस्थायी अथवा स्थायी हानि कर बैठता है. इन हानियों से बचाने हेतु एक परम्परागत चेतावनी दी जाती रही है कि